Pichliač obyčajný

Pichliač obyčajný (Cirsium vulgare) je silno ostnatá, burinná rastlina z čeľade astrovité s byľou vysokou až 150 cm, ktorej kvety sú svetlofialovej farby.

Rozšírenie
Pôvodom je z Európy a z mierneho podnebného pásma Ázie a severnej Afriky. Druhotne sa rozšíril do Severnej Ameriky, Austrálie a aj na Nový Zéland.

Patrí medzi svetlomilné rastliny, rastie na južných svahoch a na piesočných dunách. Typickými miestami výskytu sú málo udržiavané polia, lúky a pastviny, skládky, rumovištia, okraje lesov a ciest, priekopy. Rastie hlavne na pôdach bohatých na živiny, kde je dostupná vlaha.      Kvety sú bohatým zdrojom nektáru pre opeľujúci hmyz ako včely medonosné, divoké včely a množstvo motýľov.

 Referencie 

 Iné projekty 

 Zdroj 

obyčajný
Kategória:Flóra na Slovensku